Barclays Center

Barclays Center – įvairios paskirties arena Brukline, Niujorke, JAV. Šioje arenoje žaidžia Nacionalinės krepšinio asociacijos (NBA) klubas Bruklino „Nets“ ir Nacionalinės moterų krepšinio asociacijos (WNBA) komanda Niujorko „Liberty“. Arenoje taip pat vyksta koncertai, konferencijos ir kiti sporto bei pramogų renginiai.

Pastato idėja pasiūlyta 2004 m., tačiau dėl daugybės kliūčių arenos statyba buvo atidėta iki 2010 m. Pastatas visuomenei atidarytas 2012 m. rugsėjo 21 d. Pirmasis arenos renginys buvo 2012 m. rugsėjo 28 d. Jay-Z koncertas.

Nuo 2013 m. čia rengiamos NBA naujokų biržos, išskyrus 2020 m. naujokų biržą, kuri vyko per vaizdo konferenciją. 
 Išnašos 

Kategorija:NBA arenos
Kategorija:JAV sporto arenos
Kategorija:Niujorko pastatai